O seriji konferencija pod nazivom

Od geografske lingvistike do geografske onomastike

Na prvu konferenciju pod nazivom Od geografske lingvistike do geografske onomastike 2010. godine pozvani su mađarski znanstvenici s područja geografske lingvistike kako bi upravo oni iz pozadine utvrdili i pružili stručnu potporu za obradu povijesnog i suvremenog korpusa imenske građe u Mađarskom atlasu prezimena. U međuvremenu je serija konferencija izrasla u međunarodni skup. Kompleksnost teme omogućava, a ujedno i podrazumijeva interdisciplinarnost, štoviše multidisciplinarnsot. Ovaj projekt temelji se na dijalogu znanstvenika koji djeluju na raznim znanstvenim područjima pri čemu se otkivaju posebnosti društvene povijesti i sadašnjosti na karpatsko-panonskom području.

Do sada su se ove konferencije sa sudioništvom na poziv organizirale svake godine svaki put u drugom gradu. Mjesta održavanja redom su sljedeća: godine 2010. u Szombathelyu (Mađarska), godine 2011. u Győru (Mađarska), godine 2012. u Sárváru (Mađarska), godine 2013. u Dunaszerdahelyu - Dunajská Streda (Slovačka), godine 2014. Pozsony – Bratislava (Slovačka), godine 2015. Alsóőr - Unterwart (Austrija), godine 2016. u Sopronu (Mađarska), godine 2017. u Kolozsváru - Cluj-Napoca (Rumunjska).

Projekt je od državnog, štoviše međunarodnog značaja, budući da se usporedbom sloja imena iz povijesti i sadašnjosti omogućuje ne samo opisivanje različitih stanja, već i modeliranje društveno-povijesnih procesa.

Bogatstvo tematike konferencije s područja geografske lingvistike koja će se 2018. godine održati u Osijeku pokazat će prije svega znanstvenici koji predstavljaju razna znanstvena područja. Pozivom na konferenciju obratili smo se lingvistima, geografima, geoinformatičarima, istraživačima društvenih kontakata, kulturnim antropolozima, povjesničarima kulture, te povjesničarima, etnografima i stručnjacima za arhivsku građu koji proučavaju migracije i manjinska pitanja, a žive i djeluju na danom području.

Domaćini ovogodišnje manifestacije su Filozofski fakultet Sveučilišta Josipa Jurja Strossmayera u Osijeku i Institut za jezik Glotta sa sjedištem također u Osijeku. Suorganizatori i partneri su: Katedra opće i mađarske lingvistike Filozofskog fakulteta Sveučilišta Babeş–Bolya iz Cluj-Napoce, te Katedra mađarske lingvistike Sveučilišnog kampusa Savaria Filozofskog fakulteta Sveučilišta Eötvös Loránd. Konferenciji je stručnu potporu pružilo Mađarsko lingvističko društvo. U skladu s dosadašnjom praksom sadržaj izlaganja s konferencije izdat će se u lektoriranom zborniku kako bi radovi bili dostupni predstavnicima određenih znanstvenih područja ali i široj javnosti. Objavljivanje osječkog zbornika materijalno će pomoći i Mađarski institut za jezičnu strategiju.

Ferenc Vörös

idejni začetnik serije konferencija